การแนะนำตัวเองในฐานะอาจารย์ การพูดแนะนำตัวเอง การเขียนแนะนำตัวเองสำหรับคอร์สเรียนออนไลน์
แนะนำชื่อของคุณ (ชื่อหรือคำเรียกคำไหนที่คุณอยากให้นักเรียนเรียก) ประวัติการศึกษา ความสนใจของคุณ คุณอาจจะแนะนำตัวเองว่า “สวัสดีนักเรียนทุกคน ครูชื่อจอห์น สมิธ พวกคุณสามารถเรียกครูว่าจอห์นหรือครูสมิธก็ได้ ผมเรียนจบเอกนิเทศศาสตร์จากมหาวิทยาลัยเอ็กซ์วายแซด และเรียนจบปริญญาโทจากมหาวิทยาลัยเอบีซี ผมเพิ่มย้ายมาอยู่แถวนี้ ผมสนุกกับการออกไปเดินเล่นในเมืองและการไปปีนเขากับบรูค สุนัขของผม”   การแบ่งปันข้อมูลที่นักเรียนรู้สึกว่ามีส่วนร่วมถือเป็นเรื่องที่ดี แต่ระวังอย่าแชร์ข้อมูลที่มีความส่วนตัวจนเกินไป เวลานี้เป็นเวลาที่คุณสามารถเล่าถึงรางวัลที่คุณเคยได้รับ วิชาเรียนที่คุณมีความสนใจหรือมีส่วนเกี่ยวข้อง หนังสือสิ่งพิมพ์ หรือบอร์ดที่คุณร่วมทำงาน คุณต้องสร้างความน่าเชื่อถือให้เกิดขึ้นมากที่สุด มีความยินดีและอบอุ่น ทำให้แน่ใจว่าคุณได้มองไปรอบๆ ห้องในตอนที่คุณกำลังพูดแนะนำตัวเอง ถ้าคุณตื่นเต้น ให้ลองมองไปที่เหนือศีรษะของนักเรียนแทนการมองสบตากับนักเรียนโดยตรง เคลื่อนตัวและเดินไปรอบๆ ห้องถ้าคุณสบายใจ  จำไว้ว่านักเรียนเห็นคุณเป็นคนที่มีอำนาจที่สุดในห้อง พวกเขาอาจจะไม่สังเกตเห็นว่าคุณกำลังตื่นเต้นหรือว่าลืมในสิ่งที่คุณเตรียมมาจะพูด มีความมั่นใจและรู้ไว้ว่ามีเวลาที่คุณจะพูดถึงสิ่งที่คุณอาจจะลืมได้เสมอ ในขณะที่คุณกำลังพูดแนะนำตัวเองอยู่นั้น ให้แจกใบประมวลการสอนไปด้วย เพื่อให้นักเรียนสามารถดูไปด้วยได้ คุณอาจจะพูดถึงประมวลการสอนนี้หลังจากที่คุณพูดแนะนำตัวเองเสร็จ เพื่อแชร์จุดมุ่งหมายและความคาดหวังของคุณต่อชั้นเรียนนี้ (การเข้าเรียน การมีส่วนร่วมในชั้นเรียน โครงสร้างวิชาเรียน และรายงาน)  การใช้โทนเสียงสำหรับชั้นเรียนในวันแรกถือเป็นส่วนสำคัญของความสำเร็จในการสอน และการมีส่วนร่วมต่อวิชาเรียน ฝึกการใช้เสียงหลายๆ ครั้งก่อนที่คุณจะพูดต่อหน้านักเรียน การยืนขึ้นแล้วพูดแนะนำตัวเองจะทำให้คุณดูเป็นคนที่มีความมั่นใจ และช่วยให้คุณพูดเสียงดังฟังชัดขึ้นกว่าการนั่งแนะนำตัวเอง มันอาจจะทำให้คุณรู้สึกเคอะเขินอยู่บ้างที่จะต้องยืนขึ้น แต่การแนะนำตัวเองมักจะเสร็จเร็วกว่าที่คุณคิดไว้เสมอ ถ้าคุณนั่งอยู่ตรงกลางของห้อง คุณอาจจะต้องหันไปมองรอบห้องเป็นครั้งคราวในขณะที่กำลังแนะนำตัวเองอยู่ การหันไปมองรอบห้องแบบนี้จะเหมือนกับว่าคุณได้สื่อสารกับคนทั้งห้อง การยิ้มจะทำให้เสียงของคุณฟังดูผ่อนคลาย ถึงแม้ว่าตอนที่พูดอยู่คุณจะตื่นเต้นมากก็ตาม การยิ้มถือเป็นวิธีการซ่อนความตื่นเต้นของคุณไว้ และการยิ้มยังทำให้คุณดูเป็นคนที่มีมนุษยสัมพันธ์ที่ดีและน่าเข้าหาต่อหน้าอาจารย์และเพื่อนๆ ในห้องเรียนของคุณ นอกจากนี้การยิ้มยังช่วยกระตุ้นสารเอ็นดอร์ฟิน ซึ่งจะทำให้คุณรู้สึกมีความสุขมากขึ้นอีกด้วย ผลการวิจัยทางวิทยาศาสตร์ได้แสดงให้เห็นว่าการยิ้มในขณะที่กำลังพูดในที่ชุมชนจะทำให้คุณเป็นที่รักของคนอื่นได้ เพราะตามธรรมชาติแล้วเมื่อผู้พูดพูดด้วยรอยยิ้ม ผู้ฟังก็อยากที่จะยิ้มตอบ ถ้าคุณพูดด้วยความมั่นใจแล้ว คนอื่นจะไม่สังเกตเห็นว่าคุณกำลังตื่นเต้นอยู่ ถึงแม้ว่าเสียงของคุณจะสั่นก็ตาม เมื่อพูดแนะนำตัวเอง ต้องทำให้ทุกคนสามารถได้ยินเสียงของคุณ ดังนั้นพูดให้เสียงดังฟังชัด อย่าพึมพำหรือก้มหน้ามองพื้น เป็นเรื่องธรรมดาที่คุณจะตื่นเต้นเพราะหลายๆ คนก็เป็นเมื่อต้องออกมาพูดต่อหน้าคนอื่น สูดหายใจเข้าลึกๆ และมีความมั่นใจ คุณจะผ่านมันไปได้ก่อนที่คุณจะรู้ตัวเสียอีก  ฝึกแนะนำตัวเองหน้ากระจกก่อนที่คุณจะต้องไปแนะนำตัวเองจริงๆ ในชั้นเรียน หลายๆ คนในชั้นอาจจะกำลังคิดอยู่ว่าจะพูดอะไรดีเมื่อถึงเวลาที่ตัวเองต้องพูด และอาจจะไม่ได้สนใจฟังการแนะนำตัวของคุณเลยก็ได้ การพูดชื่อตัวเองก่อนนั้นถือเป็นวิธีการแนะนำตัวเองที่ดีกว่า เมื่อพูดชื่อตัวเองแล้วให้หยุดพูดสักพักหนึ่ง แล้วพูดชื่อและนามสกุลตัวเองอีกครั้ง เช่น “สวัสดีค่ะ ดิฉันชื่อจูน จูน ทอมสัน” การพูดชื่อตัวเองซ้ำอีกครั้ง จะทำให้คนอื่นจำชื่อของคุณได้  ถ้าคุณอยากให้คนอื่นเรียกคุณด้วยชื่อเล่น นี่เป็นเวลาที่คุณจะต้องพูดถึงรายละเอียดตรงนั้น เช่น “สวัสดี ฉันชื่อมาร์เซลล่า มาร์เซลล่า สมิธ หรือจะเรียกฉันว่า ‘มาร์ซี่’ ก็ได้นะ” ถ้าคุณอยู่ในชั้นเรียนระดับมหาวิทยาลัย คุณสามารถพูดถึงวิชาเอกของคุณได้ หรือถ้าคุณเข้าเรียนวิชานั้นเพื่อจะเอาใบประกาศนียบัตรสำหรับการทำงาน คุณก็สามารถบอกได้เช่นกันว่านี่เป็นวิชาที่คุณเลือกเรียนเพื่อใช้สำหรับการทำงาน เช่น คุณอาจจะพูดว่า “สวัสดีครับ ผมชื่อมาร์ค มาร์ค พาล์มเมอร์ ผมเรียนเอกวิชาเศรษฐศาสตร์ และผมเข้าเรียนวิชานี้เพื่อที่จะได้ประกาศนียบัตรที่ใช้ประกอบการจบการศึกษา” ถ้าคุณเข้าเรียนวิชานั้นเพียงเพราะคุณจำเป็นจะต้องเรียน (เหมือนการศึกษาโดยทั่วไปที่มีวิชาภาคบังคับ) ถ้าด้วยเหตุผลนี้ คุณก็ไม่จำเป็นต้องพูดถึงเหตุผลที่เลือกเรียนวิชานี้ก็ได้ ไม่แน่ว่าทุกคนก็อาจจะตกอยู่ในสถานการณ์เดียวกันกับคุณ ถ้าคุณชื่นชอบกีฬา ชอบเลี้ยงสัตว์ หรือชอบท่องเที่ยว ในตอนท้ายของการพูดแนะนำตัวเอง ถือเป็นโอกาสที่ดีที่คุณจะพูดถึงเรื่องพวกนี้ คุณอาจจะพูดประมาณว่า “เวลาว่างหลังเลิกเรียน ผมชอบฝึกฝนการวิ่งเพื่อที่จะวิ่งฮาร์ฟมาราธอน” การแนะนำตัวแบบนี้ จะทำให้เพื่อนร่วมชั้นเรียนและอาจารย์จำชื่อพร้อมกับกิจกรรมที่คุณชอบทำได้ หลีกเลี่ยงการพูดถึงเรื่องที่ส่วนตัวเกินไป เช่น ถ้าคุณเพิ่งผ่านการหย่าร้างมาหรือเพิ่งตกงาน พยายามพูดถึงด้านบวกและทำตัวให้ดูสนุกสนาน คุณคงไม่อยากให้ความประทับใจแรกที่คนอื่นมีต่อคุณกลายเป็นเรื่องทางลบ หรือทำให้คนอื่นรู้สึกไม่สบายใจ มันเป็นเรื่องที่ดีที่คนอื่นจะรู้จักทั้งชื่อและหน้าของคุณได้ และในชั้นเรียนออนไลน์การสร้างความรู้สึกของการเป็นสังคมนั้น มักจะแตกต่างจากในชั้นเรียนแบบปกติ คุณอาจจะใส่รูปตัวเองลงไปในโปรไฟล์ ทุกครั้งที่คุณเขียนข้อความอะไร คนอื่นจะได้มองเห็นคุณ หรือคุณอาจจะใส่รูปอื่นๆ เพิ่มเติมไปในข้อความแนะนำตัวเองของคุณ  มันไม่เป็นไรเลยถ้าคุณจะรู้สึกไม่สะดวกใจที่จะใส่รูปของตัวเองไปในข้อความแนะนำตัวเองด้วยเหตุผลส่วนตัว ถ้าอาจารย์ผู้สอนขอให้ใส่รูป แค่ส่งอีเมลอีกหนึ่งฉบับไปอธิบายว่าทำไมคุณถึงไม่สามารถทำตามคำขอนั้นได้ เพราะว่ามันเป็นการแนะนำตัวเองออนไลน์ มันอาจจะมีบางครั้งที่คุณอาจจะใส่คำพูดที่ไม่เป็นทางการลงไปบ้าง เช่น การใช้ศัพท์สแลง หรือประโยคที่ไวยากรณ์ไม่ถูกต้อง ดังนั้นคุณควรจะเพิ่มความใส่ใจในข้อความของคุณ ใช้ประโยคแบบเต็มรูป ถูกต้องตามหลักไวยากรณ์ และตรวจเช็กให้เรียบร้อยก่อนกดส่ง  ลองอ่านออกเสียงข้อความที่คุณเขียนว่ามันฟังดูเป็นอย่างไรบ้าง นี่อาจจะช่วยให้คุณสามารถเลือกคำหรือรูปแบบของประโยคที่เหมาะสมเพื่อให้เกิดความลื่นไหลได้ รวมไปถึงข้อมูลที่ว่าทำไมคุณถึงได้มาอยู่ในชั้นเรียนนี้และเวลาส่วนใหญ่คุณทำอะไรบ้าง (ทั้งเรื่องงานหรืองานอดิเรก) เช่น คุณอาจจะเขียนแนะนำตัวเองว่า "สวัสดีค่ะ ฉันชื่อแชรอน อิซโซ ในระหว่างวัน ฉันทำงานที่ศูนย์ดูแลผู้สูงอายุ เมื่อไม่ได้ทำงานหรือเรียน ฉันชอบใช้เวลาอยู่กับสามีและสุนัขสามตัวที่พวกเรารับเลี้ยงไว้”   ถ้าคุณสะดวกใจ คุณอาจจะพูดถึงเมืองที่คุณอาศัยอยู่ นักเรียนที่เรียนออนไลน์หลายๆ คน ตั้งกลุ่มการเรียนกันขึ้นเพื่อที่จะสามารถนัดเจอกันแบบตัวต่อตัว หรือผ่านทางออนไลน์ จำไว้ว่าน้อยคือมาก เพื่อนร่วมชั้นของคุณมักจะอ่านการแนะนำตัวเองของคุณไม่เกิน 5 ย่อหน้ามากกว่าการอ่านหนึ่งย่อหน้าสั้นๆ นี่เป็นวิธีที่ดีที่สุดในการสร้างสัมพันธไมตรีกับทุกคน เข้าหาคนที่อาศัยอยู่ใกล้ๆ กับคุณ หรือคนที่มีความสนใจคล้ายๆ กันกับคุณ ถ้าคุณเข้าเรียนโปรแกรมเดียวกัน ภายใน 1 หรือ 2 ปีนี้ คุณอาจจะลงเรียนหลายๆ วิชาเหมือนกันอีกด้วยก็ได้  การมีความเคลื่อนไหวอยู่เสมอในชั้นเรียนออนไลน์ จะทำให้ประสบการณ์ของคุณเป็นที่น่าพึงพอใจ และมันยังทำให้คุณมีส่วนร่วมมากขึ้นกับเนื้อหาในชั้นเรียน
ทักทายและแนะนำตัวเองเมื่อนักเรียนทุกคนนั่งลงแล้ว. ยิ้มขณะที่คุณกำลังพูด และพูดกับคนทั้งห้อง. แจกใบประมวลการสอน/คำแนะนำในชั้นเรียน และแบบสอบถาม. ยืนขึ้นเมื่อถึงเวลาที่คุณต้องแนะนำตัว. ยิ้มไปด้วยในขณะที่กำลังพูด. พูดด้วยความมั่นใจ. พูดชื่อตัวเองก่อน. บอกเหตุผลว่าทำไมคุณถึงเลือกเรียนวิชานี้. พูดถึงข้อมูลส่วนตัว เช่น งานอดิเรก หรือความสนใจ. ใส่รูปถ่ายตัวเองถ้าคุณยังไม่ได้ใส่มันไป. ใช้โทนในการเขียนให้เป็นมิตรและเป็นมืออาชีพ. แบ่งปันข้อมูลส่วนตัวและเรื่องการงาน. โต้ตอบในโพสต์ของเพื่อนร่วมชั้นเรียน.
https://www.wikihow.com/Introduce-Yourself-in-Class https://www.wikihow.com/Introduce-Yourself-in-Class https://www.wikihow.com/Introduce-Yourself-in-Class
Introducing Yourself as a Teacher Giving Your Introduction Speech Writing an Introduction for an Online Course